CELEX: 62022CN0075
Language: da
Date: 2022-02-04 00:00:00
Title: Sag C-75/22: Sag anlagt den 4. februar 2022 — Europa-Kommissionen mod Den Tjekkiske Republik

28.3.2022   
            
            
               DA
            
            
               Den Europæiske Unions Tidende
            
            
               C 138/19
            
         
      Sag anlagt den 4. februar 2022 — Europa-Kommissionen mod Den Tjekkiske Republik
      (Sag C-75/22)
      (2022/C 138/23)
      Processprog: tjekkisk
      
         Parter
      
      
         Sagsøger: Europa-Kommissionen (ved L. Armati, M. Mataija og M. Salyková, som befuldmægtigede)
      
         Sagsøgt: Den Tjekkiske Republik
      
         Sagsøgerens påstande
      
      
                  —
               
               
                  Det fastslås, at Den Tjekkiske Republik har tilsidesat sine forpligtelser i henhold til artikel 1, litra g) og h), artikel 6, litra b), artikel 7, stk. 3, artikel 21, stk. 6, artikel 31, stk. 3, artikel 45, stk. 2, litra c), artikel 45, stk. 2, litra f), og til dels artikel 45, stk. 2, litra e), artikel 45, stk. 3, samt artikel 50, stk. 1, sammenholdt med punkt 1, litra d) og e) i bilag VII til og artikel 51, stk. 1, i Europa-Parlamentets og Rådets direktiv 2005/36/EF (1) af 7. september 2005 om anerkendelse af erhvervsmæssige kvalifikationer, som ændret ved Europa-Parlamentets og Rådets direktiv 2013/55/EU (2), idet den ikke har implementeret de nævnte direktivbestemmelser korrekt.
               
            
                  —
               
               
                  Den Tjekkiske Republik tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      
         Artikel 1, litra g) og h) — Kommissionen gør gældende, at Den Tjekkiske Republik har undladt at implementere forpligtelsen til at fastsætte den retlige status for personer på prøvetid under en kvalificeret fagmands ansvar og personer, der forbereder sig til en egnethedsprøve, som er indeholdt i disse direktivbestemmelser.
      
         Artikel 6, litra b) — Kommissionen gør gældende, at Den Tjekkiske Republik har undladt at fritage tjenesteydere fra optagelse i et offentligretligt socialsikringsorgan i værtsmedlemsstaten for med et forsikringsorgan at afregne tjenesteydelser udført til fordel for personer, der er omfattet af de sociale sikringsordninger.
      
         Artikel 7, stk. 3 — Efter Kommissionens opfattelse er der ikke blevet foretaget en klar implementering af denne direktivbestemmelse, som gør det muligt for arkitekter og dyrlæger at anvende værtsmedlemsstatens faglige titel, for så vidt som de er arkitekter og dyrlæger.
      
         Artikel 21, stk. 6, og artikel 31, stk. 3 – Kommissionen gør gældende, at Den Tjekkiske Republik har undladt at implementere disse bestemmelser vedrørende udøvelse af erhvervsmæssig uddannelse for sygeplejersker med ansvar for den almene sundheds- og sygepleje i forbindelse med erhvervet almen sundheds- og sygepleje, korrekt.
      
         Artikel 45, stk. 2, litra c), artikel 45, stk. 2, litra f), og til dels artikel 45, stk. 2, litra e) — Kommissionen gør gældende, at Den Tjekkiske Republik har implementeret denne direktivbestemmelse ukorrekt, eftersom den ikke har sikret farmaceuter adgang til de aktiviteter, der er omfattet af disse bestemmelser.
      
         Artikel 45, stk. 3 — Kommissionen er af den opfattelse, at Den Tjekkiske Republik har implementeret denne direktivbestemmelse ukorrekt, eftersom den ikke har sikret farmaceuter, som har opnået en erhvervsmæssig kvalifikation i en anden medlemsstat, adgang til et minimalt antal aktiviteter, selv om denne tilgang kun kan forudsættes for supplerende erhvervserfaring.
      
         Artikel 50, stk. 1, sammenholdt med bilag VII, punkt 1, litra d) og e) – Efter Kommissionens opfattelse er denne direktivbestemmelse ikke blevet implementeret korrekt, eftersom Den Tjekkiske Republik ikke har fastsat, at tidsfristen for indgivelse af de krævede dokumenter fra hjemlandet skal være to måneder.
      
         Artikel 51, stk. 1 – Kommissionen gør gældende, at Den Tjekkiske Republik har implementeret denne direktivbestemmelse ukorrekt med den begrundelse, at den undlod at fastsætte, at tidsfristen for bekræftelsen af modtagelsen af ansøgningen om anerkendelse af erhvervsmæssige kvalifikationer og for at oplyse ansøgeren om eventuelle manglende dokumenter er den måned.
      
         (1)  EUT 2005, L 255, s. 22.
      
         (2)  Europa-Parlamentets og Rådets direktiv 2013/55/EU af 20.11.2013 om ændring af direktiv 2005/36/EF om anerkendelse af erhvervsmæssige kvalifikationer og forordning (EU) nr. 1024/2012 om det administrative samarbejde ved hjælp af informationssystemet for det indre marked, EUT 2013, L 354, s. 132.